ตั้งแต่เป็น ปจด.มา ปจด.จะมาทุกๆ 6-7 วัน และมามากแล้วก็ค่อยๆน้อยลงตามปกติ แต่ 2-3 เดือนมานี้ ปจด.มาแค่ 3-5 วัน และมาน้อยกว่ารอบที่มา 6-7 วัน แบบนี้ผิดปกติมั๊ยคะ
สวัสดีค่ะ อาการเลือดออกจากช่องคลอดดังกล่าวมา น่าจะเป็นการที่มีเลือดออกผิดปกติทางช่องคลอด ซึ่งอาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูก-ผลข้างเคียงจากการใช้ยาคุมกำเนิดแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไป ในกรณีนี้น่าจะมีประจำเดือนที่มาไม่สม่ำเสมอร่วมด้วย ควรไปตรวจเพิ่มเติมเช่นกันการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์